ભારતમાં તમામ પ્રકારની ફિક્સ ડિપોઝિટના વ્યાજ કરપાત્ર છે . માત્ર ટેક્સ ફ્રી બોન્ડ અને પબ્લિક પ્રોવિડન્ડ પંડના વ્યાજ પર કર લાગતો નથી . રિકરિંગ ડિપોઝિટ કરપાત્ર છે ? હા , રિકરિંગ ડિપોઝિટ કરપાત્ર છે . રિકરિંગ ડિપોઝિટનું વ્યાજ કુલ રકમમાં ઉમેરવામાં આવે છે અને તેના પર ટેક્સની ગણતરી કરવામાં આવે છે . આ સમજવા માટે એક ઉદાહરણ જોઇએ . દાખલા તરીકે આપે રિકરિંગ ડિપોઝિટ ખોલાવી છે . જેમાં આપ દર મહિને રૂપિયા 20,000 જમા કરાવો છો . જો નાણાકીય વર્ષના અંતમાં આપ તેમાંથી વાર્ષિક રૂપિયા 12,000નું વ્યાજ મેળવો છો તો આ 12,000 રૂપિયા આપની આવકમાં ઉમેરવામાં આવશે અને ત્યાર બાદ તેના પર કરની ગણતરી કરવામાં આવશે . તેનો અર્થ એમ થયો કે જો આપની વાર્ષિક આવક રૂપિયા 4 લાખ છે ત્યારે આપની તમામ રિકરિંગ સહિત તમામ એફડીનું વ્યાજ આવકમાં ઉમેરવામાં આવશે . આમ આપની કુલ આવક 4,12,000 થશે . આ કારણે આપની કરપાત્ર આવક 4.12 લાખ થશે . નહીં કે માત્ર રૂપિયા 4 લાખ . શું રિકરિંગ ડિપોઝિટમાં રોકાણ કરવું જોઇએ ? રિકરિંગ ડિપોઝિટમાં રોકાણ કરવું જોઇએ કે નહીં તેનો નિર્ણય કેટલીક બાબતો પર નિર્ભર છે . જેમ કે આપને રૂપિયા 2.4 લાખ સુધીની કાર લેવી છે . તેના માટે આપ રકમ જમા કરવા માંગો છો . તો આપ 12 મહિના સુધી દર મહિને રૂપિયા 20,000 જમા કરી શકો છો . આ નિર્ણય ખૂબ સમજી વિચારીને લેવો પડે એમ છે કારણ કે એક વાર રિકરિંગ ચાલુ કરાવ્યા બાદ તેમાં એક મહિનાનું રોકાણ આવતા મહિને કરી શકાશે નહીં . જો આપ ઉંચા ટેક્સ બ્રેકેટ જેમ કે 20 ટકા કે 30 ટકામાં આવતા હોવ તો રિકરિંગ ડિપોઝિટ આપને મોંઘી પડી શકે છે . આ કારણે રિકરિંગ ડિપોઝિટ આપની જરૂરિયાતને આધારે લાભદાયી છે .